**Ministru kabineta rīkojuma projekta “Par Izglītības un zinātnes ministrijas valdījumā esošā valsts nekustamā īpašuma “Lūznavas profesionālā vidusskola”, Lūznavas pagastā, Rēzeknes novadā, nodošanu Finanšu ministrijas valdījumā un pārdošanu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 4.panta pirmā un otrā daļa, 5.panta pirmā daļa, 9.panta pirmā daļa, Publiskas personas finanšu līdzekļu un mantas izšķērdēšanas novēršanas likuma 3.pants, Ministru kabineta 2006.gada 9.maija rīkojuma Nr.319 „Par Valsts nekustamā īpašuma vienotas pārvaldīšanas un apsaimniekošanas koncepciju” 8.3.3.apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izglītības un zinātnes ministrijas (turpmāk – ministrija) valdījumā atrodas valsts nekustamais īpašums “Lūznavas Profesionālā vidusskola” (nekustamā īpašuma kadastra Nr.7868 002 0112) Lūznavas pagastā, Rēzeknes novadā (turpmāk – valsts nekustamais īpašums). Valsts nekustamais īpašums nodots ministrijas padotībā esošas profesionālās izglītības iestādes Rēzeknes tehnikuma lietojumā un pārvaldīšanā. Ar 2015.gada 1.septembri Rēzeknes tehnikums ir likvidējis mācību īstenošanas vietu Lūznavā, līdz ar to valsts nekustamais īpašums ministrijas un tās padotībā esošo iestāžu tiešo funkciju veikšanai nav nepieciešams.Rēzeknes tehnikuma Lūznavas mācību īstenošanas vietas izglītojamie mācības turpina citās Rēzeknes tehnikuma mācību īstenošanas vietās. Finansējums profesionālās izglītības programmu apguvei saskaņā ar Ministru kabineta noteikto profesionālās izglītības programmu īstenošanas izmaksu minimumu uz vienu izglītojamo tiek piešķirts atbilstoši izglītojamo skaitam mācību iestādē (Rēzeknes tehnikumā), neatkarīgi no ēku skaita un atrašanās vietas. Nevajadzīgo nekustamo īpašumu atsavināšana nemaina Rēzeknes tehnikuma izglītojamo skaitu un finansējumu un nerada ietekmi uz valsts pamatbudžetu. Saskaņā ar Publiskas personas mantas atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Savukārt Ministru kabineta 2011. gada 1. februāra noteikumi Nr. 109 „Kārtība, kādā atsavināma publiskās personas manta” 12. punkts nosaka, ka, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā.Ministrijas Nekustamā īpašuma un valsts mantas apsaimniekošanas komisijas 2015.gada 24.septembra sēdē (protokols Nr.188, 12.punkts) ir nolemts atbalstīt valsts nekustamā īpašuma nodošanu atsavināšanai (http://www.izm.gov.lv/images/ministrija/NIVMAK/188.pdf), daļu valsts nekustamā īpašuma nododot Rēzeknes novada pašvaldībai pašvaldības autonomo funkciju veikšanai, daļu (meža zemes) Zemkopības ministrijai, daļu Vides aizsardzības un reģionālās attīstības ministrijai un daļu Finanšu ministrijai. Atbilstoši pieņemtajam lēmumam ministrija ir sagatavojusi Ministru kabineta rīkojuma projektu “Par Izglītības un zinātnes ministrijas valdījumā esošā valsts nekustamā īpašuma “Lūznavas profesionālā vidusskola”, Lūznavas pagastā, Rēzeknes novadā, nodošanu Finanšu ministrijas valdījumā un pārdošanu” (turpmāk – rīkojuma projekts). Pirms Ministru kabineta lēmuma pieņemšanas, ministrija valsts nekustamo īpašumu iespēju robežās ir sadalījusi. Atsevišķs Ministru kabineta rīkojuma projekts ir sagatavots, lai valsts nekustamā īpašuma daļas nodotu Zemkopības ministrijas un Vides aizsardzības un reģionālās attīstības ministrijas valdījumā, un daļu Rēzeknes novada pašvaldības īpašumā.Valsts nekustamais īpašums “Lūznavas profesionālā vidusskola” (nekustamā īpašuma kadastra Nr.7868 002 0112) – sešas zemes vienības 29,9135 ha kopplatībā (zemes vienību kadastra apzīmējumi 7868 002 0075, bez adreses, 7868 002 0085, bez adreses, 7868 002 0086, “Šķeldas”, Lūznavā, Lūznavas pagastā, Rēzeknes novadā, 7868 002 0111, “Poligons”, Lūznavā, Lūznavas pagastā, Rēzeknes novadā, 7868 002 0112, Bērzu alejā 2, Lūznavā, Lūznavas pagastā, Rēzeknes novadā, un 7868 002 0428, bez adreses) un piecpadsmit būves (būvju kadastra apzīmējumi 7868 002 0075 002, Rāznas ielā 10A k-1, Lūznavā, Lūznavas pagastā, Rēzeknes novadā, 7868 002 0075 003, Rāznas ielā 10A k-2, Lūznavā, Lūznavas pagastā, Rēzeknes novadā 7868 002 0075 004, Rāznas ielā 10B k-1, Lūznavā, Lūznavas pagastā, Rēzeknes novadā, 7868 002 0075 005, Rāznas ielā 10B k-2, Lūznavā, Lūznavas pagastā, Rēzeknes novadā, 7868 002 0075 006, Rāznas ielā 10B k-17, Lūznavā, Lūznavas pagastā, Rēzeknes novadā, 7868 002 0086 001, 7868 002 0086 002, 7868 002 0086 003, 7868 002 0086 005, 7868 002 0086 006,“Šķeldas”, Lūznavā, Lūznavas pagastā, Rēzeknes novadā, 7868 002 0111 001, “Poligons”, Lūznavā, Lūznavas pagastā, Rēzeknes novadā, 7868 002 0112 001, Bērzu alejā 2, Lūznavā, Lūznavas pagastā, Rēzeknes novadā, 7868 002 0112 003, Jaunatnes ielā 2, Lūznavā, Lūznavas pagastā, Rēzeknes novadā, 7868 002 0112 004, Jaunatnes ielā 6, Lūznavā, Lūznavas pagastā, Rēzeknes novadā, un 7868 002 0112 005, Jaunatnes ielā 4A, Lūznavā, Lūznavas pagastā, Rēzeknes novadā,) - Lūznavas pagastā, Rēzeknes novadā (turpmāk – valsts nekustamais īpašums). tiks nodots Finanšu ministrijas valdījumā un valsts akciju sabiedrības „Valsts nekustamie īpašumi” (turpmāk – VNĪ) pārvaldīšanā, tādejādi atbrīvojot ministriju un Rēzeknes tehnikumu no tai neraksturīgu funkciju (izglītības funkciju nodrošināšanai nevajadzīgo valsts nekustamo īpašumu pārvaldīšana) veikšanas. Īpašuma tiesības reģistrētas Latvijas valstij ministrijas personā Rēzeknes tiesas Zemesgrāmatu nodaļas Lūznavas pagasta zemesgrāmatas nodalījumā Nr.277, lēmuma datums 2005.gada 17.februāris. Lietu tiesības, kas apgrūtina valsts nekustamo īpašumu, norādītas III daļas 1.iedaļā. Uz valsts nekustamā īpašuma “Lūznavas profesionālā vidusskola”, Lūznavas pagastā, Rēzeknes novadā, sastāvā esošās zemes vienības (zemes vienības kadastra apzīmējums 7868 002 0112) atrodas Ekonomikas ministrijas (valsts akciju sabiedrība “Privatizācijas aģentūra”) valdījumā esoša daļēji dzīvokļu īpašumos sadalīta dzīvojamā māja (būves kadastra apzīmējums 7868 002 0112 002) un akciju sabiedrībai „Latvenergo” piederoša transformatoru apakšstacija (būves kadastra apzīmējums 7868 002 0112 006). Rīkojuma projekts paredz uzdevumu ministrijai veikt nepieciešamās darbības, lai sadarbībā ar Ekonomikas ministriju, akciju sabiedrību “Latvenergo” un valsts akciju sabiedrību “Privatizācijas aģentūra” nodalītu atsevišķos īpašumos transformatoru apakšstacijas (būves kadastra apzīmējums 7868 002 0112 006) un dzīvojamās mājas (būves kadastra apzīmējums 7868 002 0112 002) uzturēšanai funkcionāli nepieciešamās zemes vienības (zemes vienības kadastra apzīmējums 7868 002 0112) daļas un pēc atdalīšanas tās nodot Ekonomikas ministrijas valdījumā.  |
| 3. | Projekta izstrādē iesaistītās institūcijas | Ministrija, Finanšu ministrija, Ekonomikas ministrija. |
| 4. | Cita informācija | Nav. |
|  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts šo jomu neskar |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Rīkojuma projekts nosaka turpmāku rīcību ar valsts nekustamo īpašumu, līdz ar to šis jautājums neparedz ieviest tādas izmaiņas, kas varētu ietekmēt sabiedrības intereses. |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.gads** | Turpmākie trīs gadi (*euro*) |
| **2017.** | **2018.** | **2019.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2016.) gadu | Izmaiņas, salīdzinot ar kārtējo (2016.) gadu | Izmaiņas, salīdzinot ar kārtējo (2016.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ministrija tai piešķirtā budžeta ietvaros (apakšprogramma 02.01.00 “Profesionālās izglītības programmu īstenošana”) līdz valsts nekustamā īpašuma nodošanai Finanšu ministrijas valdījumā (~viens gads) nodrošinās valsts nekustamā īpašuma saglabāšanu – ēkām tiks pārtraukta siltuma un elektroenerģijas padeve, tiks nodrošināta valsts nekustamā īpašuma apsardze. Prognozētie izdevumi gadā - 203,99 EUR nekustamā īpašuma nodoklis, ~ 60 000 EUR apsardzes pakalpojumi. Ievērojot Finanšu ministrijas gatavoto principu, daļu no līdzekļiem, kas tiks iegūti no valsts nekustamā īpašuma atsavināšanas, Finanšu ministrija novirzīs ministrijai pārējo nekustamo īpašumu sakārtošanai un uzturēšanai.Finanšu ministrija segs izdevumus, kas saistīti ar valsts nekustamā īpašuma ierakstīšanu zemesgrāmatā uz valsts vārda Finanšu ministrijas personā.Ekonomikas ministrija sadarbībā ar akciju sabiedrību “Latvenergo” un valsts akciju sabiedrību “Privatizācijas aģentūra” segs izdevumus, kas saistīti ar transformatoru apakšstacijas (būves kadastra apzīmējums 7868 002 0112 006) un dzīvojamās mājas (būves kadastra apzīmējums 7868 002 0112 002) uzturēšanai funkcionāli nepieciešamo zemes vienību (zemes vienības kadastra apzīmējums 7868 002 0112) daļu atdalīšanu. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, Rēzeknes tehnikums, Finanšu ministrija, VNĪ, Ekonomikas ministrija, akciju sabiedrība “Latvenergo”, valsts akciju sabiedrība “Privatizācijas aģentūra” . |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. |  Projekts šo jomu neskar. |
| 3. | Cita informācija | Rīkojuma projekts attiecas uz publiskās pārvaldes politiku.Iesniedzamajiem dokumentiem nav piešķirams lietojuma ierobežojuma statuss.Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski globālā tīmekļa vietnē www.vestnesis.lv. |

Anotācijas IV, V un VI sadaļa – projekts šīs jomas neskar.

Izglītības un zinātnes ministrs K.Šadurskis

Vizē:

Valsts sekretāre L.Lejiņa

26.08.2016 10:05

1515

I.Rozenštoka

67047765, Ilze.Rozenstoka@izm.gov.lv